Džakovicas lidosta

Džakovicas lidosta (albāņu: Aeroporti i Gjakovës, serbu: Аеродром Ђаковица) ir militārā lidosta Lugbunari ciemā netālu no Džakovicas pilsētas Kosovas rietumos. Pašlaik to izmanto Kosovas drošības spēki. Plānots, ka zemo cenu lidsabiedrības varēs izmantot lidostu arī civiliem un kravu pārvādājumiem, tomēr šos Kosovas valdības plānus ir grūti īstenot, jo līgums ar Limak & Aeroport de Lyon neļauj konkurēt ar Prištinas starptautisko lidostu līdz 2030. gadam. Vēsture Pēc 1999. gada Kosovas kara blakus jau esošajam lidlaukam, kuru galvenokārt izmantoja lauksaimniecībā, uzcēla lidostu KFOR vajadzībām. Tā atradās itāļu atbildības zonā līdz 2013. gada 18. decembrim, kad Itālijas Gaisa spēki nodeva to Kosovas Republikas valdībai. Itālijas ekspluatācijas laikā lidosta apkalpoja vairāk nekā 27 000 lidmašīnu, pārvadājot 220 000 pasažieru un vairāk nekā 40 000 tonnu kravu. 2014. gadā valdība izveidoja valsts uzņēmumu Gjakova Airport un plānoja pārveidot Džakovicu par civilo un komerciālo lidostu. 2016. gadā Kosovas Civilās aviācijas pārvalde veica lidostas revīziju un ziņojumā secināja, ka lidostā ir nepieciešamie infrastruktūras uzlabojumi komerciālo lidojumu apkalpošanai. 2018. gadā valdība nodeva lidostu Kosovas Aizsardzības ministrijai, lai to izmantotu Kosovas drošības spēki. 2021. un 2022. gadā Aizsardzības ministrija atjaunoja lidostu un modernizēja tās perimetra aizsardzību. Atsauces Ārējās saites Vikikrātuvē par šo tēmu ir pieejami multivides faili. Skatīt: Džakovicas lidosta.